उत्तर प्रदेश अधिकारी महापरिषद ने वाराणसी के अपर जिलाधिकारी प्रोटोकॉल आर.के.सिंह के साथ समाजवादी पार्टी के विधायक अब्दुल समद अंसारी व उनके समर्थकों द्वारा की गई मारपीट व गालीगलौज पर कड़ी प्रतिक्रिया जताई है। महापरिषद के अध्यक्ष अख्तर अली फारूकी और प्रधान महासचिव डा.एस.के.सिंह ने इस मामले में कैबिनेट सचिव शंशांक शेखर सिंह को पत्र भी लिखा है। इसमें मारपीट करने वालों पर रासुका के तहत कार्रवाई करने और तत्काल गिरफ्तार करने की माँग की गई है।